stanford-oval/wikipedia huggingface dataset:
Kannuksenpyörä

Suomessa koristeena käytetty kannuksenpyörä.
Geometrisesti säännöllinen oktagrammi.
Kannuksenpyörä eli pykäläristi on kahdeksansakarainen tähti- ja ristikuvio. Kuvio on ollut käytössä useissa kulttuureissa, muun muassa monilla suomalais-ugrilaisilla kansoilla. Suomessa sen yleensä näkee eräissä kuntavaakunoissa, perinteisenä ryijyjen ja muiden käsitöiden koristeena sekä karjalaisen naimattoman naisen perinteisessä päähineessä säppälissä. Eritoten Pohjois-Hämeessä suosittiin kannuksenpyörää ryijyissä. Se on virolaisten tärkein kansanperinteen symboli, jolla on uskottu olevan kantajansa henkeä ja sielua suojelevia ominaisuuksia ja josta on useita erilaisia muunnelmia, joiden sisässä voi olla esimerkiksi ruutuja. Merkkiä on arveltu käytetyn virolaisten keskuudessa jo esikristilisellä ajalla. Viron kielessä se tunnetaan nimellä kaheksakand (suom. 'kahdeksankanta') ja Muhu mänd. Merkki on ollut erityisen suosittu Etelä-Virossa, ja võrolaisilla sen nimi on katsakiri tai katsaharo ja katsakand. Se on myös muun muassa Udmurtian ja Mordvan tasavaltojen ja võrolaisten lipuissa sekä Karjalan, Udmurtian ja Mordvan tasavaltojen vaakunoissa, joissa se kuvaa aurinkoa.
Geometrinen nimitys kuviolle on oktagrammi eli kahdeksankanta. Kuvion säännöllisen muodon voi piirtää yhdellä kynänvedolla kahdeksalla janalla nostamatta kynää alustasta.
Alkuperä

Kuten monen muunkin kansanperinteisen kuvion, myös kannuksenpyörän alkuperä on hämärän peitossa. Koptilaiskristittyjen tiedetään käyttäneen kuviota tekstiileissä 600-luvulla.
Suomalais-ugrilaisten kansojen käytössä kannuksenpyörä on monesti merkinnyt aurinkoa. Liettualaisten auseklis on vastaava symboli. Pitsikoristeissa se on tunnettu myös Aunuksen aitana. Norjalaisessa neulontaperinteessä kuvio tunnetaan selbunruusuna, mutta myös latvialaiset pitävät sitä omanaan.
Kuvion käyttö

Kannuksenpyörä esiintyy Fotografiska-museoiden ja Tieteellisten seurain valtuuskunnan Tiedekirja-kirjakaupan tunnuksissa. Kuvio esiintyi Kansainvälisen suomalais-ugrilaisten opiskelijoiden konferenssin tunnuksessa vuonna 2024.
Kuvion käyttö > Suomalais-ugrilaisissa käsitöissä

Kuviota on käytetty Suomessa muun muassa käsitöiden aiheena, esimerkiksi ryijyissä ja vaatteissa, kuten lapasissa. Mordvalaisilla sitä on käytetty naisten paidoissa ja helminauhoissa. Mareilla ja tverinkarjalaisilla sitä on käytetty naisten päähineissä. Eesti Rahvakunsti ja Käsitöö Liit (suom. 'Viron kansantaiteen ja käsityön liitto') ylläpitää paikallista kansallista käsityökulttuuria Virossa. Sen kansallispuvuista vastaava alaliitto Eesti rahvarõivad käyttää tunnuksessaan kannuksenpyörää.
Kuvion käyttö > Heraldiikassa > Vaakunoita Suomesta

Parikkalan vaakuna.
Parikkalan vanha vaakuna.
Vuokselan epävirallinen vaakuna.
Kuvion käyttö > Heraldiikassa > Lippuja ja vaakunoita

Székelyjen lippu.
Székelyjen vaakuna.
Udmurtian vaakuna.
Udmurtian lippu.
Mordvan vaakuna.
Mordvan lippu.
Karjalan tasavallan vaakuna.
Võrolaisten lippu.
Haljalan kunnan lippu.
Haljalan kunnan vaakuna.
Häädemeesten kunnan lippu.
Lääne-Harjun kunnan lippu.
Lääne-Harjun kunnan vaakuna.
Muhun kunnan lippu.
Muhun kunnan vaakuna.
Entisen Raplan kunnan lippu.
Uuden Raplan kunnan lippu.
Uuden Raplan kunnan vaakuna.
Piirissaaren kunnan lippu.
Piirissaaren kunnan vaakuna.
Viljandin kunnan lippu.
Viljandin kunnan vaakuna.
Nõon kunnan lippu.
Nõon kunnan vaakuna.
Laimjalan kunnan lippu.
Laimjalan kunnan vaakuna.
Ristin kunnan vaakuna.
Keilan kunnan lippu.
Keilan kunnan vaakuna.
Kullamaan kunnan lippu.
Põdralan kunnan lippu.
Põdralan kunnan vaakuna.
Selbun kunnan vaakuna.
Ulvikin kunnan vaakuna.
Koveran maalaiskunnan ja siihen kuuluva maaseututaajaman vaakuna Aunuksen Karjalassa
Kuittisen maalaiskunnan ja kylän vaakuna Aunuksen Karjalassa
Lihoslavlin piirin lippu Tverin Karjalassa, Tverin alueella
Lihoslavlin piirin vaakuna Tverin alueella
Nikolskojen maalaiskunnan lippu Rameškin piirissä Tverin Karjalassa, Tverin alueella
Mujejärven piirin vaakuna Itä-Karjalassa
Mujejärven kaupungin lippu Vienan Karjalassa
Mujejärven kaupungin vaakuna
Mäkriän vaakuna Aunuksen Karjalassa
Repolan vaakuna Aunuksen Karjalassa
Repolan lippu
Segežan piirin lippu Vienan Karjalassa
Segežan piirin vaakuna
Sekeen kaupungin lippu Segežan piirissä
Sekeen kaupungin vaakuna
Suojärven piirin lippu Laatokan ja Aunuksen Karjalassa
Suojärven piirin vaakuna
Tsolmuisen maalaiskunnan ja kylän vaakuna Karhumäen piirissä Karjalan tasavallassa
Dnipropetrovskin alueen lippu Ukrainasta
Sutherlandin lippu, Skotlannin ylämaalta
Suomalais-ugrilaisten kansojen lippu.
Kuvion käyttö > Heraldiikassa > Muussa käytössä

Karjalan kansallisen pataljoonan tunnus.
Suomalaisuuden liiton tunnus.
Latvian puolisotilaallisten Aizsargi-joukkojen tunnus vuosilta 1937–1940.
Latvian kansalliskaartin tunnus vuosilta 1993–2000.
Latvian kansalliskaartin nykyinen tunnus.
Romanian kuninkaallisten ilmavoimien koneissaan vuosina 1941–1944 käyttämä tunnus.
Aiheesta muualla

Kuvia tai muita tiedostoja aiheesta Kannuksenpyörä Wikimedia Commonsissa
Sisä-Savon kansalaisopisto: Ryijyn historiaa (Arkistoitu – Internet Archive)
Pohjois-Karjalan koulutuskuntayhtymä: Käspaikka (Arkistoitu – Internet Archive)
Käspaikat – elämänpuita ja ruusunkukkia Osa II: kirjontaa, pitsiä ja revinnäistä (Arkistoitu – Internet Archive)
Kannuksenpyörä on suomalais-ugrilaisessa mytologiassa ja kansanperinteessä käytetty symboli.
Selbunruusu-neulekuvio.
Kannuksenpyöräkuvioita Tampereen Pakkahuoneen Klubin lattiassa.
Paholaisen tytär

| Paholaisen tytär |
| --- | --- |
Tyyli:  draama
Pääosissa:  Outi Mäenpää   Kari Sorvali
Alkuperämaa:   Suomi
Verkko:   MTV3
Esitetty:  7. lokakuuta 2002 – 28. lokakuuta 2002
Jaksoja:  4
Ikäraja:  
Tuotanto
Tuottaja(t):  Tuula Jääskeläinen
Ohjaaja(t):  Minna Virtanen
Käsikirjoittaja(t):  Harri Virtanen
Säveltäjä(t):  DJ Slow
Leikkaaja(t):  Jussi Lehto
Kuvaaja(t):  Jari Mutikainen
Tuotantoyhtiö(t):  Jarowskij Suomi Oy
Aiheesta muualla
Virallinen sivusto
IMDb 
Paholaisen tytär on suomalaisen kirjailijan Ilkka Remeksen tarinaan perustuva neliosainen trilleri. Sarja esitettiin MTV3:lla vuonna 2002. Sen on ohjannut Minna Virtanen ja tuottanut Jarowskij. Ikäraja on Suomessa K-11.lähde?
Juoni

Juhani Saloluoto (Mats Långbacka) on johtanut firman kansainväliseen menestykseen, suoraan pörssimaailman huipulle sekä suomalaisen teknologian keulakuvaksi. Hannele Koski (Outi Mäenpää) on älykäs miehinen nainen, joka ei älykkyydestään huolimatta ole sosiaalisesti kovin kehittynyt.
Johtaja Juhani Saloluoto kidnapataan ja kidnappaus on ammattimaisesti suunniteltu. Tapausta lähtee selvittämään Raimo Erkkilä (Kari Sorvali) ja pian koko pörssimaailma on mukana jännittämässä.
Paholaisen tytär on moderni trilleri, jossa viimeisin tietotekniikka näyttelee tärkeää osaa juonen kulussa. Myös henkilösuhteissa on nähdään erilaisia käänteitä, kuten esimerkiksi rakkautta.
Näyttelijät

Mats Långbacka - Juhani Saloluoto
Anu Sinisalo - Eva Saloluoto
Jaakko Virmavirta - Valtteri Saloluoto
Ville-Veikko Salminen - Ilmari Saloluoto
Seela Sella - Terttu Koski
Outi Mäenpää - Hannele Koski
Tiina Lymi - Teresa Nyström
Kari Sorvali - Raimo Erkkilä
Rinna Paatso - Erkkilän ex-vaimo
Janne Virtanen - Hans Elfman
Seppo Halttunen - Anssi Kosonen
Aarni Kivinen -  Timo 'Mankeli' Mankinen
Robin Svartström - Kalevi Kivelä
Aiheesta muualla

Sarjan viralliset sivut (suomeksi)
Paholaisen tytär Internet Movie Databasessa (englanniksi)
Kirjailijan viralliset kotisivut (suomeksi)
Velvet Revolver

| Velvet Revolver |
| --- | --- |
 Velvet Revolver Download -festivaalilla vuonna 2005.
Tiedot
Toiminnassa:  2002–2008, 2012
Tyylilaji:  Hard rock
Kotipaikka:  Los Angeles , Kalifornia , Yhdysvallat
Laulukieli:  englanti
Entiset jäsenet:  Scott Weiland,  laulu   Duff McKagan,  basso, taustalaulu   Slash,  kitara   Dave Kushner,  kitara   Matt Sorum,  rummut  
Levy-yhtiö:  Sony BMG/RCA Records  
Aiheesta muualla
Kotisivut
Infobox OKNimi-testi OK: 
Velvet Revolver oli hard rock -superyhtye, jossa soittivat kaksi Guns N’ Roses -muusikkoa: Slash (kitara) ja Duff McKagan (basso), entinen Guns N' Roses rumpali Matt Sorum, Stone Temple Pilotsin laulajana tunnettu Scott Weiland sekä yhtyeissä kuten Wasted Youth ja Loaded vaikuttanut kitaristi Dave Kushner.
Velvet Revolver esiintyi vuoden 2005 Live 8 -konsertissa Lontoossa soittaen kolme kappaletta (”Do It For The Kids”, ”Fall to Pieces” sekä ”Slither”). Esiintyminen oli viiteen vuoteen ensimmäinen, jossa Slash käytti vanhaa silinterihattuaan.
Velvet Revolverin ensimmäinen albumi Contraband julkaistiin vuonna 2004. Albumin kappaleista "Slither" ja "Fall to Pieces" nousivat singleinä myyntimenestyksiksi. Toinen albumi Libertad julkaistiin 4. heinäkuuta 2007.
Laulaja Scott Weiland erotettiin yhtyeestä vuonna 2008 huumeiden käytön seurauksena. Tämän jälkeen Slash keskittyi omaan soolouraansa, Duff McKaganin keskittyessä niin ikään sooloprojekteihinsa ja Loaded-yhtyeeseensä. Weiland puolestaan liittyi erottamisen jälkeen takaisin Stone Temple Pilotsin laulajaksi. Tammikuussa 2012 Velvet Revolver teki yhden esiintymisen mittaisen paluun, Weiland laulajanaan. Seuraavana vuonna Weiland erotettiin Stone Temple Pilotsista.
Joulukuussa 2015 Weiland löydettiin kuolleena sooloyhtyeensä keikkabussista. Seuraavana vuonna Slash ja McKagan palasivat Guns N' Rosesiin.
Jäsenet

Scott Weiland – laulu (Stone Temple Pilots) (k. 2015)
Slash – soolokitara (Guns N’ Roses, Slash’s Snakepit)
Dave Kushner – rytmikitara (Loaded, Wasted Youth)
Duff McKagan – basso, taustalaulu (Guns N’ Roses, Loaded, Neurotic Outsiders)
Matt Sorum – rummut, taustalaulu (Guns N’ Roses, The Cult, Slash’s Snakepit, Neurotic Outsiders)
Julkaisut > Studioalbumit

Contraband (2004)
Libertad (2007)
Julkaisut > Singlet

Set Me Free (2003) (Promo)
Slither (2004)
Fall To Pieces (2004)
Do It For The Kids (2004)
You Got No Right (2005)
She Builds Quick Machines (2007) (Promo)
The Last Fight (2007) (Promo)
Get Out the Door (2007) (Promo)
Julkaisut > Musiikkivideot

Set Me Free
Slither
Fall To Pieces
Dirty Little Thing
Come on, Come in
She Builds Quick Machines
The Last Fight
Get Out the Door
Yhtyeen esiintymiset Suomessa

Velvet Revolver esiintyi Suomessa 10. elokuuta vuonna 2004, mutta perui Turun Ruisrock-konserttinsa kesällä 2005. Yhtyeen viimeisin Suomen vierailu tapahtui 16. kesäkuuta 2007 Seinäjoella järjestetyssä Provinssirockissa.
Kuvia

Download Festival, Englanti, 2005.
Slash.
Aiheesta muualla

Kuvia tai muita tiedostoja aiheesta Velvet Revolver Wikimedia Commonsissa
Viralliset sivut. (englanniksi)
MySpace-sivu.
Antisuyu

Antisuyun lippu eli wiphala.
Antisuyu oli yksi Inkavaltakunnan neljästä suyusta eli osavaltiosta Cuntisuyun, Collasuyun ja Chinchaysuyun ohella. Antisuyu käsitti alueen Cuscon pohjois- ja koillispuolella ja oli suyuista toiseksi pienin. Yhdessä Chinchaysuyun kanssa Antisuyu muodosti Hanan Suyukunan eli valtakunnan kaksi ylempää neljännestä käsittäneen alueen.
Alue rajoittui nykyiseen Amazonin sademetsään, ja siellä asuneita heimoja kutsuttiin yhteisnimellä antit. Myös Andien vuoriston nimi on todennäköisesti samaa alkuperää. Antisuyusta tuli osa Inkavaltakuntaa kahdeksannen Sapa Incan Viracochan aikakaudella, kun tämä valloitti alueen Cuscon itäpuolella.
Inkojen vaikutusalue päättyi Amazonin viidakon reunaan. 1400-luvulla Túpac Inca Yupanqui yritti valloittaa alueen, mutta ylängön olosuhteista poikkeava kuuma ja kostea ilmasto koitui sotajoukon kohtaloksi. Lähes kolmasosa sotilaista menehtyi, ja inkat joutuivat vetäytymään.
Antisuyun alueella oli hyvin monenlaisia luonnonolosuhteita ja ilmastoja: siihen kuului sekä itäisten Andien jyrkkiä rinteitä ja ruohoylänköä että vuoristometsiä. Ilmastoa leimasivat voimakkaat rankkasateet ja rehevä kasvillisuus. Ylängöillä voitiin viljellä perunaa ja kvinoaa ja alangoilla maniokkia ja trooppisia hedelmiä; muita alueen luonnonvaroja olivat koka, lääkekasvit, kulta ja linnunhöyhenet. Antisuyussa asui melko vähän ihmisiä, eivätkä inkat laajentaneet valtakuntaansa enää alle 1500 metrin korkeudella sijainneeseen sademetsään. Sittemmin Antisuyu tarjosi inkoille pakopaikan espanjalaisilta ja sissisodan keskuksen.
Wamanit

Jokainen suyu jakautui wamaneihin eli provinsseihin. Antisuyuun kuuluivat seuraavat wamanit:
Campa
Chunchos
Cunibo
Lare eli Lari
Machiguenga
Omasayo eli Umasuyu
Paucartambo eli Pawqartampu
Piro
Shipibo
Vilcabamba eli Willkapampa
Inkavaltakunnan neljä suyua. Antisuyu vihreällä.
Käännös suomeksi
Collasuyu

Collasuyun lippu eli wiphala.
Collasuyu tai Qullasuyu oli suurin Inkavaltakunnan neljästä alueesta eli suyusta. Alue oli nimetty Titicacajärven pohjoisrannalla eläneen Qolla-nimisen kansan mukaan, mutta se käsitti myös suurimman osan aimaroiden ja urujen asuinalueista. Collasuyun alue kattoi osan nykyisestä Etelä-Perusta ja osia Boliviasta, Argentiinasta ja Chilestä. Yhdessä Cuntisuyun kanssa Collasuyu muodosti Inkavaltakunnan eteläpuoliskon, Hurin Suyukunan. Suurin osa alueesta liitettiin Inkavaltakuntaan Sapa Inca Huayna Capacin hallituskaudella 1500-luvulla.lähde?
Collasuyun tiheään asutetut aimarankieliset kuningaskunnat olivat Cuscosta lähteneiden inkojen ensimmäiset valloitukset. Collasuyuun kuului Atacaman autiomaa Tyynenmeren rannalla, vuoristoa ja itäistä trooppista sademetsää. Suuri osa aluetta oli ylätasankoa, joka tarjosi ihanteelliset olosuhteet laamojen ja alpakoiden kasvatukselle. Titicacajärven tienoilla sataa yli 50 senttimetriä vuodessa ja ilmasto on viileä. Järvi säilöö lämpöä ja pitää siten hallan loitolla. Sitä ympäröivästä tasaisesta alueesta tulikin inkavaltakunnan vilja-aitta, vaikka korkealla viihtyvät vain hyvin sopeutuneet viljelykasvilajit. Rannikon kalavedet ovat maailman rikkaimpia.
Wamanit

Jokainen suyu jakautui wamaneihin eli provinsseihin. Collasuyuun kuuluivat seuraavat wamanit:
Arica eli Arika
Cana eli Kana
Canche eli Kanche
Caranga eli Karanka
Caruma
Cavina eli Kawina
Chicha
Cochabamba tai Quchapampa
Collagua
Lipe
Locumba
Lupaqa
Moquegua
Pacajes eli Pacasa
Qolla Urcosuyu eli Qulla Urqusuyu
Sama
Tambo eli Tampu
Tarata
Ubina
Yampará eli Yampara
Inkavaltakunnan neljä suyua. Collasuyu sinisellä.
Käännös suomeksi
Sombia

| Sombia> Σομβία |
| --- | --- |
Valtio:  Turkki
Paikkakunta:  ?
Historia
Tyyppi:  kaupunki
Huippukausi:  400-luku eaa.
Kulttuuri:  antiikki
Alue:  Propontinen Vähä-Aasia
Sombia (m.kreik. Σομβία) oli antiikin aikainen kaupunki ja kaupunkivaltio (polis) Propontiin lähistöllä nykyisen Turkin alueella. Sen tarkempaa sijaintipaikkaa ei tunneta. Se saattoi sijaita yhtä lailla Propontiin pohjois- kuin etelärannallakin, mutta yleensä sen arvellaan sijainneen etelärannalla.
Myöskään Sombian historiasta ei tiedetä antiikin lähteistä juuri mitään. Kaupunki on luetteloitu nykytutkimuksessa klassisen kauden polisten eli itsenäisten kaupunkivaltioiden joukkoon sillä perusteella, että se kuului 400-luvulla eaa Ateenan johtamaan Deloksen meriliittoon. Se esiintyy liiton vetotusluetteloissa useita kertoja vuosien 428/427 ja 418/417 eaa. välillä.
Alabaman kuvernöörin kartano

| Alabaman kuvernöörin kartano> Alabama Governor's Mansion |
| --- | --- |

Sijainti:  Montgomery, AL, USA
Rakennustyyppi:  kartano
Valmistumisvuosi:  1907
Suunnittelija:  Weatherly Carter
Rakennuttaja:  Robert F. Ligon
Omistaja:   Alabama
Käyttäjä:  Alabaman kuvernööri
Huoneistoala:  n. 789 m2
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Alabaman kuvernöörin kartano (engl. Alabama Governor's Mansion) on Alabaman kuvernöörin (nykyään Kay Ivey) ensisijainen virka-asunto, joka sijaitsee Montgomeryn kaupungissa. Kuvernöörillä on käytössään myös kaksi muuta asuntoa.
Kuvernöörillä oli jo vuonna 1911 käytössään erillinen rakennus, joka toimi kuvernöörin virka-asuntona. Se kuitenkin purettiin vuonna 1963 moottoritien tieltä. Nykyisen kuvernöörin virka-asuntona toimivan kartanon rakennutti Alabaman entinen varakuvernööri Robert F. Ligon vuonna 1907, joka kuoli vuonna 1939. Hänen leskeksi jäänyt vaimonsa Aileen ehdotti osavaltiolle, joka oli jo alkanut etsiä kuvernöörille uutta virka-asuntoa, talon ostamista. Talo myytiin osavaltiolle 100 000 dollarilla lokakuussa 1950.
Kartanon on suunnitellut Weatherly Carter. Ensimmäinen kartanossa asunut kuvernööri oli Gordon Persons.
Huoneita kartanossa on 19 ja rakennus on kooltaan hieman yli 8500 neliöjalkaa (n. 789 m2). Koko tontin pinta-ala on 4,5 eekkeriä. Kartanossa on vielä muutamia alkujaan Ligonin perheen hankkimia huonekaluja
Kartanon piha ja ensimmäinen kerros ovat avoimia yleisölle tiistaisin ja torstaisin. Sisäänpääsymaksua ei peritä. Kartanon ylläpitoon ja entisöintiin osallistuu Friends of Alabama Governor's Mansion -niminen yhdistys.
Aljaksei Protas

| Aljaksei Protas |
| --- | --- |

Henkilötiedot
Syntynyt: 6. tammikuuta 2001 (ikä 23) Vitsebsk, Valko-Venäjä
Kansalaisuus:   Valko-Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  198 cm
Paino:  97 kg
Seura
Seura (P):  Washington Capitals
Sarja:  NHL
Nyk. seura:  Hershey Bears (AHL)
Pelinumero:  59 / 21
Pelaajaura
Pääsarjaura:  2020–
Aik. seurat:  Dinamo Minsk (KHL)
NHL-varaus:  91. varaus, 2019 Washington Capitals
Aljaksei Uladzimiravitš Protas (valkoven. Аляксей Уладзіміравіч Протас, ven. Алексей Владимирович Протас, Aleksei Vladimirovitš Protas; s. 6. tammikuuta 2001 Vitsebsk, Valko-Venäjä) on valkovenäläinen jääkiekkoilija, joka pelaa NHL-seura Washington Capitalsin organisaatiossa. Protas on pelipaikaltaan keskushyökkääjä. Isokokoinen Protas on peräti 198 cm pitkä.
Ura > Seuraura

Protas on H’K Vitsebskin kasvatti. Hän debytoi miesten peleissä vain 15-vuotiaana kaudella 2016–2017, jolloin Protas pelasi neljä ottelua Valko-Venäjän alle 17-vuotiaiden maajoukkueessa maan toiseksi korkeimmalla sarjatasolla Vyšeišaja ligassa. Kauden 2017–2018 hän pelasi siellä kokonaan tehden 49 runkosarjaottelussa tehot 9+11=20 ja kolmessa playoff-ottelussa tehot 1+3=4. Protas pelasi myös kaksi ottelua Valko-Venäjän alle 20-vuotiaiden maajoukkueessa Belarus Development Cupissa.
WHL-joukkue Prince Albert Raiders varasi Protasin 26. pelaajana CHL:n varaustilaisuudessa 2018. Hän siirtyi joukkueeseen kaudeksi 2018–2019, jolloin Protas pelasi 61 runkosarjaottelua tehopistein 11+29=40 ja 23 playoff-ottelua tehopistein 12+10=22. Viidennessä konferenssifinaaliottelussa 26. huhtikuuta 2019 Edmonton Oil Kingsia vastaan hän onnistui tekemään kypärätempun. Protasin ylivoimalla syntynyt avausmaali jäi Raidersin 4–0-voittoon päättyneen ottelun voittomaaliksi. Hän sai ottelussa myös syöttöpisteen Brett Leasonin tekemään maaliin. Protas teki kypärätempun myös heti seuraavassa ottelussa 28. huhtikuuta 2019 vieraissa Oil Kingsia vastaan. Hänen ensimmäinen maalinsa syntyi ylivoimalla. Raiders voitti ottelun lukemin 2–4 ja eteni J. Ross Robertson Cup -finaaleihin otteluvoitoin 4–2. Protas voitti kauden päätteeksi lopulta WHL:n mestaruuden.
Washington Capitals varasi Protasin kolmannella kierroksella 91. pelaajana NHL:n varaustilaisuudessa 2019. Hän teki jo pian tämän jälkeen heinäkuussa seuran kanssa kolmivuotisen tulokassopimuksen. Protasin kausipalkka NHL:n puolella on 716 666 dollaria. Hän palasi kaudeksi 2019–2020 Prince Albert Raidersin WHL-joukkueen vahvuuteen. Protas nousi joukkueen varakapteeniksi. Hän voitti Raidersin sisäisen piste-, maali- ja syöttöpörssin tehoilla 31+49=80, joilla Protas sijoittui koko WHL:n pistepörssissä yhdeksänneksi. Hän jakoi myös joukkueen sisäisen tehotilaston voiton Zack Hayesin kanssa lukemalla +37. Protas valittiin kauden päätteeksi WHL:n itäisen konferenssin ensimmäiseen tähdistökentälliseen.
Elokuussa 2020 Washington Capitals lainasi Protasin kaudeksi 2020–2021 kotimaahansa KHL-seura Dinamo Minskiin. Hän teki KHL-debyyttinsä 5. syyskuuta 2020 Barys Nur-Sultania vastaan. Protas sai ottelussa jääaikaa 10.12 minuuttia. KHL-uransa avausmaalin hän teki seuraavassa ottelussa 7. syyskuuta 2020 ylivoimalla Salavat Julajev Ufaa vastaan. Kaikkiaan Protasin tulokaskausi toi 51 runkosarjaottelussa tehot 10+8=18 ja viidessä playoff-ottelussa tehot 1+3=4. Hän pelasi Dinamossa myös kaksi Valko-Venäjän Cupin ottelua. KHL-kautensa päätteeksi, maaliskuussa 2021 Protas siirtyi AHL-joukkue Hershey Bearsin vahvuuteen.
Tammikuussa 2024 Protas teki Capitalsin kanssa viisivuotisen ja yhteensä 16,875 miljoonan dollarin  arvoisen jatkosopimuksen.
Ura > Maajoukkueura

Protas pelasi alle 20-vuotiaiden IA-divisioonan MM-kilpailuissa vuosina 2019 ja 2020, joista ensimmäinen turnaus päättyi hopeaan ja jälkimmäinen pronssiin. Vuoden 2020 turnauksessa hän toimi Valko-Venäjän varakapteenina. Protas oli tehoilla 4+3=7 joukkueen paras maalintekijä ja hän jakoi sisäisen pistepörssin voiton Jauheni Aksentjukin kanssa. Kaikkiaan Protasin tulokaskausi toi 58 runkosarjaottelussa tehot 10+8=18 ja viidessä playoff-ottelussa tehot 1+3=4.
Protas pelasi myös alle 18-vuotiaiden MM-kilpailuissa vuonna 2018.
Clayn piirikunta (Alabama)

Clayn piirikunta on piirikunta Alabamassa, Yhdysvalloissa. Piirikunnassa asui 13 235 asukasta vuonna 2019, ja vuosien 2010 ja 2019 välisenä aikana väkiluku laski viidellä prosentilla. Piirikunta perustettiin 7. joulukuuta 1866 ja se nimettiin Henry Clayn mukaan. Piirikunnan suurin kaupunki on Lineville ja pääkaupunki Ashland.
Reposaaren kirkko

| Reposaaren kirkko |
| --- | --- |
 Reposaaren kirkko.
Sijainti:  Kirkkokatu 2, Pori
Koordinaatit:  61°36′30″N, 021°27′08″E
Seurakunta:  Meri-Porin seurakunta
Rakentamisvuosi:  1876
Suunnittelija:  Herman Müller
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Reposaaren kirkko on Porin Reposaaressa sijaitseva vuonna 1876 valmistunut puukirkko, jonka on suunnitellut ruotsalainen koristemaalari Herman Müller. Se on norjalaisia sauva- ja tunturikirkkoja muistuttava keskeiskirkko. Kirkkoa on remontoitu vuonna 1928 arkkitehti Josef Stenbäckin suunnitelmien mukaan. Lennart Segerstråle maalaamat kirkkosalin koristemaalauksen ovat samalta vuodelta. Reposaaren kirkon vieressä on vuonna 1925 uponneen torpedovene S2:n uhrien joukkohauta ja Väinö Aaltosen suunnittelema muistomerkki.
Reposaaren kirkko on suosittu vihkikirkko, jossa ovat menneet naimisiin muun muassa presidentti Sauli Niinistö ja Jenni Haukio.
Historia > Rakentaminen

Reposaaren pohjoispuolella Kappeliluodossa sijaitsi merenkulkijoiden käyttämä kappeli jo mahdollisesti keskiajalla. Kappeliluodossa pidettiin ulkojumalanpalveluksia aina 1800-luvun puoliväliin saakka, jolloin ne siirrettiin Reposaareen hankalien kulkuyhteyksien johdosta. 1870-luvulle tultaessa Reposaaren kasvanut väestö ja vilkastunut satamaliikenne loivat tarpeen pysyvälle kirkolle. Aloitteen tekivät uskonnollisina tunnetut norjalaiset merimiehet, jotka pitivät säännöllisesti rukoushetkiä omilla aluksillaan. Björneborgs Tidning ehdotti, että kirkosta tehtäisiin tunnukseton, jotta sitä voisivat käyttää kaikki kristityt uskontokunnasta riippumatta. Vuonna 1874 hanketta ryhtyivät vetämään kauppias Gustaf Sohlström ja tullipäällikkö Wilhelm Nordblad, jotka keräsivät tarvittavat varat suurimmaksi osaksi merimiehiltä. Paikaksi valittiin saaren eteläkärjessä sijaitseva Harmaavuori, josta Porin kaupunginvaltuusto lahjoitti tontin. Kirkon suunnitteli tukholmalainen koristemaalari Herman Müller, joka laati myös samaan aikaan Poriin kaavaillun teatteritalon piirustukset. Rakennus valmistui jo kesällä 1876. Ensimmäinen jumalanpalvelus pidettiin juhannuksena ja varsinaisen vihkimisen suoritti Ulvilan kappalainen P. J. Hellén neljäntenä kolminaisuuden jälkeisenä sunnuntaina 9. heinäkuuta. Reposaaresta tuli Porin kaupunkiseurakuntaan kuuluva rukoushuonekunta. Jumalanpalveluksia ryhdyttiin pitämään säännöllisesti sekä suomen että ruotsin kielillä.